Freida McFadden

Freida McFadden (sündinud 1. mail New Yorgis) on Ameerika enimmüüdud põnevusromaanide autor ja peavigastustele spetsialiseerunud arst.

Ta kirjutab psühholoogilisi põnevikke ja naisteromaane. McFadden tuntumad teosed on „Koduabiline“ ja selle järg „Koduabilise saladus“. Oma kirjanduslikku karjääri alustas McFadden 2013. aastal raamatuga „The Devil Wears Scrubs“.McFadden, Freida. 2021. https://www.freidamcfadden.com (Vaadatud: 14.03.2024)

 Töökäik 
McFadden on töötanud peavigastuste arstina ligi 12 aastat McFadden, Freida. 2022. 8 Tips for Writing About Head Injuries in Fiction. Writer’s Digest.https://www.writersdigest.com/write-better-fiction/tips-for-writing-about-head-injuries-in-fiction?_x_tr_sl=en&_x_tr_tl=et&_x_tr_hl=et&_x_tr_pto=sc.. 2020. aastatel töötab ta arstina poole kohaga, et leida aega ka kirjutamiseks ja pere ning koduga tegelemiseks. McFaddeni sõnul aitab töö arstina suhtuda tal raamatute kirjutamisesse kui lõbusasse vaheldusse, mitte hirmutavasse kohustusse.  McFadden alustas kirjutamist naistele mõeldud meditsiiniteemaliste romaanidega, aga hakkas hiljem kirjutama põnevikke, kuna need on ta isiklikud lemmikud. Ta on kirjutanud raamatuid alates üheksandast eluaastast. Kooli ajal võttis McFadden kõiki võimalikke kirjutamisega seotud õppeaineid. She Reads Editors. 2023. Exclusive Interview with Freida McFadden. She Reads. https://shereads.com/exclusive-interview-with-freida-mcfadden/. McFadden avaldas oma esimese raamatu „The Devil Wears Scrubs“ ise Amazonis 2013. aastal . Esimese raamatu avaldamise ajal kirjutas McFadden ka blogi arstiks olemise kohta ja lootis, et inimesed, kes tema blogi loevad, ostavad ta raamatu Petersen, Alan. n.d. MTTA 193: Freida McFadden. (Meet the Thriller Author Podcast). https://get.thrillingreads.com/freida-mcfadden-interview/.. Samas ei olnud McFaddenil suurt pinget peale raamatu avaldamist, kuna tal oli juba edukas karjäär arstina . McFadden müüs 500 eksemplari esimese paari kuuga. Alates oma esimese raamatu avaldamisest 2013. aastal on McFadden peaaegu igal aastal vähemalt ühe raamatu avaldanud ning 2022. aastal avaldas ta viis raamatut. McFadden on öelnud, et enne, kui ta hakkab raamatut kirjutama, on ta juba paar kuud enda peas lugu ja tegelasi välja mõelnud. Kui McFadden hakkab kirjutama, siis ta kirjutab järjest paari nädalaga raamatu valmis ning peale seda algab pikk teksti toimetamise protsess.  Tema raamatud on palju populaarsust kogunud BookTokis. McFadden on rääkinud ka hea pöörde kirjutamise olulisusest. Ta on öelnud: „Ma arvan, et sellest ei piisa, et mõrvariks osutub keegi, keda sa kõige vähem kahtlustasid. See peab olema keegi, keda sa ei kahtlustanud hetkekski.“  McFaddeni Kindle’i enimmüüdud raamatuid on tutvustatud mitmes meditsiiniajakirjas, nt Student Doctor Network, Medscape Chretien, Katherine. 2018. Mothers in Medicine. Washington, DC, USA: Springer International Publishing. https://link.springer.com/book/10.1007/978-3-319-68028-6.

 Looming 
 „The Devil Wears Scrubs“ 
Oma esimese raamatu „The Devil Wears Scrubs“ jaoks sai McFadden inspiratsiooni enda tolleaegsest residentuurist ja arstipraktikast . Raamat räägib peategelase Jane’i esimestest kuudest haigla praktikandina. Jane on väga ärev kogenematu noor arst, kes peab õppima orienteeruma uue haigla saalides ja jääma ellu vähese unega. Raamat keskendub Jane’i kohutavale ülemusele ja Jane’i püüdlustele tema rünnakud üle elada. Raamatut on võrreldud McFaddeni isikliku blogiga, kus ta käsitleb enda arsti tööd. Barefootmegz. 2013. Book Review: The Devil Wears Scrubs. Barefootmegz. https://barefootmeds.wordpress.com/2013/11/04/book-review-the-devil-wears-scrubs/ (Vaadatud: 19.03.2024)

 „Ükshaaval“ 
„Ükshaaval“ on esimene McFaddeni raamat, mis tõlgiti eesti keelde. See räägib Claire’ist, kes on õnnetus abielus õpetaja, kellel on kaks last. Ta läheb oma parimate sõpradega nädalasele reisile lootusega tuulutada pead ja saada oma probleemidest eemale. Reis ei lähe aga nii, nagu keegi sõpradest oleks oodanud. Matkabussiga sügaval metsas hotelli otsides hakkavad kõik asjad valesti minema ja seltskonna liikmed hakkavad järjest surema. Raamatu tegevus jutustatakse enamasti Claire’i perspektiivist, aga lisandub ka muude tegelaste perspektiive. Brixie Blog. 2023. “Ükshaaval” – Freida McFadden.Brixie Blog. https://brixieblog.wordpress.com/2023/07/20/ukshaaval-freida-mcfadden/. Raamatu tõlkis eesti keelde Piret Lemetti “Ükshaaval”. Rahva Raamat. https://rahvaraamat.ee/p/ükshaaval/1836011/et?isbn=9789916703809. 

 „Koduabiline“ 
McFaddeni tuntuim põnevusromaan „Koduabiline“ räägib kriminaalse minevikuga Milliest, kes elab oma autos, kuni jõukas Nina Winchester ta enda perele koduabiliseks palkab. Pealtnäha luksuslikus majas valitseb tohutu segadus ning Nina teeb Millie tööpäevad kohutavaks oma seletamatute emotsionaalsete väljapursetega. Nina tütar Cece on ära hellitatud ja aiatööline Enzo ei räägi inglise keelt. Ainus inimene selles majas, kes tundub Milliet mõistvat, on Nina abikaasa Andrew. Lisaks tekitab Millies palju küsimusi talle pööningul elukohaks antud tuba, mille uks lukustub ainult väljastpoolt. Brixie Blog. 2022. “Koduabiline” – Freida McFadden. Brixie Blog. https://brixieblog.wordpress.com/2022/12/12/koduabiline-freida-mcfadden/ (Vaadatud: 19.03.2024) Raamatu tõlkis eesti keelde Piret Lemetti “Koduabiline”. Rahva Raamat. https://rahvaraamat.ee/p/koduabiline/1745217/et?isbn=9789916703212. 

McFaddeni rahvusvaheliselt enimmüüdud raamatust „Koduabiline“ kohandatakse filmitöötlus Lionsgate’ile. Filmi stsenaariumi kirjutab Rebecca Sonnenshine ja produtsendid on Hidden Picturesi Todd Lieberman ja Alex Young. Grobar, Matt. 2023. "The Boys’ Alum Rebecca Sonnenshine To Pen Adaptation Of Freida McFadden’s Bestselling Psychological Thriller “The Housemaid” For Lionsgate. Deadline. https://deadline.com/2023/04/the-housemaid-movie-adapted-by-rebecca-sonnenshine-in-works-at-lionsgate-1235329609/.

 „Never Lie“ 
„Never Lie“ on McFaddeni 2022. aastal kirjutatud psühholoogiline põnevik, mis räägib, kuidas abielupaar Tricia ja Ethan on lumetormi tõttu lõksus ühes New Yorgi majas. Maja, milles nad viibivad, kuulus tuntud psühhiaatrile, Adrienne Hale’ile, kes läks kolm aastat tagasi kaduma. Tricia avastab majast toa, milles on salajased lindistused. Neid kuulates avastab paar tõe Adrienne’i kadumise kohta ning päevavalgele tulevad ka saladused nende enda kohta. Super Summary. Never Lie Summary. https://www.supersummary.com/never-lie/summary/ (Vaadatud: 27.03.2024)

 „Koduabilise saladus“ 
„Koduabilise“ järjes „Koduabilise saladus“ on Milliel hea töökoht rikka perekonna juures, lisaks käib Millie koolis ja õpib sotsiaaltööd. Raamatu alguses jääb Millie oma heast töökohast ilma, kuna tema tööandja laps kutsub teda emmeks. Millie saab ootamatult tööle Garrickide juurde, kus ta peab samamoodi koristama ja süüa tegema. Peatselt mõistab Millie, et korteris toimub midagi kahtlast, kuna proua Garrick on varjunud külalistetuppa ja härra Garrick keelab Milliel naisega kontakti luua. Triinu raamatublogi. 2023. Freida McFadden. Koduabilise saladus. Triinu raamatublogi. https://triinuraamatud.wordpress.com/2023/12/19/freida-mcfadden-koduabilise-saladus-krimiraamat-foorum-kirjastus-2023/ (Vaadatud: 19.03.2024)

Raamatu tõlkis eesti keelde Piret Lemetti “Koduabilise saladus”. Rahva Raamat. https://rahvaraamat.ee/p/koduabilise-saladus/1933729/et?isbn=9789916735145. Raamatusarja kolmas ja viimane osa „The Housemaid Is Watching“ tuleb välja 2024. aasta juunis . 

 Isiklikku 
McFadden hoiab oma eraelu üpris privaatsena. McFadden on sündinud New Yorgis USAs, mis on paljude tema teoste toimumiskohaks . Ta on öelnud, et teda kiusati lapsepõlves . McFadden elab koos oma abikaasa, kahe lapse ja musta kassiga sajanditevanuses kolmekorruselises ookeanivaatega majas Bostonis .

 Tunnustus 
 2023 – International Thriller Awardsi auhind raamatu „Koduabiline“ eest kategoorias „Best Paperback Original Novel“
 2023 – Goodreads Choice Awardsi auhind raamatu „Koduabilise saladus“ eest kategoorias „Best Mystery and Thriller“

 Teosed 
 „The Devil Wears Scrubs“ (2013)
 „Suicide Med“ (2014)
 „Brain Damage“ (2016)
 „The Surrogate Mother“ (2018)
 „The Ex“ (2019)
 „The Perfect Son“ (2019)
 „The Wife Upstairs“ (2020)
 „One By One“ (2020)
 „Want to Know a Secret?“ (2021)
 „The Locked Door“ (2021)
 „Do Not Disturb“ (2021)
 „Do You Remember“ (2022)
 „The Housemaid“ (2022)
 „The Inmate“ (2022)
 „Never Lie“ (2022)
 „The Gift“ (2022)
 „The Housemaid’s Secret“ (2023)
 „Ward D“ (2023)
 „The Coworker“ (2023)
 „The Teacher“ (2024)
 „The Housemaid is Watching“ (2024) 

 Eesti keelde tõlgitud teosed 
 „Ükshaaval“ (avaldatud 2020, eesti keeles ilmunud 2023)
 „Koduabiline“ (2022)
 „Koduabilise saladus“ (2023)

 Viited 

Kategooria:Ameerika Ühendriikide arstid
Kategooria:Ameerika Ühendriikide kirjanikud
Kategooria:Sünniaeg puudub